
ANTONIUS LEONI WERTH S, 

Pueros oro ut mihi ignoscant quod librum 
hunc, ad adultum hominem inscripserim. 
Hanc probabilem excusationem habeo, quod 
adultus ille homo mihi unus omnium amicis¬ 
simus est. Secundam excusationem habeo, 
quod adultus ille homo eo inceni o est ut 
omnia intellegat, etiam ea quae puerorum 
causa scripta sunt. Jam vero tertiam excusa' 
tionem habeo, quod adultus ille homo in 
Gallia habitat, ubi et esurit et algete Itaque 
consolatione magnopere eget. Quod si omnes 
hae excusationes non satis valebunt, morem 
eis geram et librum hunc ad puerum illum 
inscribam ex quo ad hanc aetatem adolevit. 
Omnes enim qm adoleverunt puerili primum 
aetate fuerunt (sed pauci recordantur). Quae 
igitur inscripsi sic corrigo: 

ANTONIUS LEONI WERTH 

P! ER1TIAE MEMORI MEMOR S. 






^3t:lDAM DIE, cum sex annus natus essem., ima- 
ginem praeclare pictam m libro dc silva quae integra dici¬ 
tur vidi; qui liber inscribebatur: «Narratiunculae a vita 
ductae.» Picta erat boa serpens beluam exsorbens. Quam 
imaginem sic expressam vides. 

1 laec autem in libro scripta erant: ^Boae serpentes 
praedas integras exsorbent nec mandunt. Deinde se mo¬ 
vere non possunt et sex menses dormiunt dum pastus 
concoquunt.» 

Ium ego de eis quae in dumetis ac paludibus illis casu 
tiunt multum mecum cogitavi et ipse perfeci ut miniatula 
cerula aliquid pingerem. Primae quidem illius meae pic¬ 
turae species haec erat: 



Quod opus summo artificio factum adultis hominibus 
exhibui et: quaesivi mini pictura mea terrerentur 

At illi mihi responderunt: «Quid est cur petasus ter¬ 
rorem injiciat?» Atqui non petasum pinxeram sed boam 
serpentem elephantum concoquentem. Tum interiora 
boae serpentis descripsi, ut adulti homines intellegere 
possent: nam explanationes semper requirunt. Alterius 
vero picturae species haec erat: 



Monuerunt me adulti homines ut boas serpentes 
apertas opertasque describere omitterem ac potius geo¬ 
graphiae et historiae et mathematicae et grammaticae ope¬ 
ram darem. Hoc modo praeclaram spem in pingendo 
positam sex annos natus reliqui, fractus animo quod et 
prima et altera pictura offenderant. Adulti homines nihil 
unquam per se intellegunt, molestum autem pueris est eis 
res etiam atque etiam planas facere. 

Aliam igitur artem necessario elegi ct volucres machi¬ 
nas regere didici. Hac illae toto terrarum orbe volavi ac 
geographia, fateor, mihi multum profuit. Nam primo ad- 
spectu Sinarum fines ab Ari zona discernere poteram; 
quod perutile est, si nocte Je via declinaveris. 

Sic in vita cum permultis gravibus viris persaepe con¬ 
gressus sum. Inter adultos homines multum versatus sum 
et eos ex proximo loco vidi. Non idcirco nimio melius de 
eis existimavi. 

Quotiens enim aliquis eorum mihi nonnullius mentis 
compos esse videbatur, experiebar eum adhibita prima 


illa pictura quam semper servavi. Scire volebam num 
animo vere integro ac libero esset. Ille autem mihi semper 
respondebat: «Iste petasus est.» Tum ego cum eo nec de 
bois serpentibus nec de silvis integris nec de stellis Io- 
quebar, sed, quo facilius intellegeret, de chartulis {quam 
pontis lusionem vocant), de pila Scotica, de re publica to- 
calibusque loquebar. Ille autem multum gaudebat se cum 
tam sano vi.ro consuetudinem jungere. 

ii 

SlC AETATEM SOLUS egi nec quisquam praesto fuit 
quocum vere colloquerer usque co quoad his sex annis in 
Garamantum solitudine destitutus jacui. Fractum erat 
aliquid in compagibus illis quae machinam movebant. 
Cum autem nec artificem nec peregrinatores ullos mecum 
veherem, ita me paravi ut solus id summa arte reficere 
conarer. Res quidem difficilis erat, sed in discrimen vitae 
adductus eram. Tantum enim aquae habebam quantum 
ad potum octo dierum satis esset. 

Primo igitur vespere in arena stratus obdormivi loco 
mille milia passuum ab omni culta terra remoto ac multo 
desertiore in solitudine quam qui medio Oceano naufragi 
rate vehuntur. Proinde finge quam obstupuerim, cum il¬ 
lucescente die mira quaedam vocula me de somno exci¬ 
tavit alicujus dicentis: 

REGI TUS. - Quaeso, pinge nobis ovem! 

ANTONIUS, Quid: 

REO. Pinge ovem... 

Ita exsilui adstitique quasi fulmine ictus essem, cum¬ 
que oculos perfricuissem et sedulo intendissem, puerulum 

omnino singularem conspexi me cum gravitate contu¬ 
entem. Haec ommum imaginum ejus quas postea pinxi 
summa similitudine expressa est, sed nimirum imago haec 
multo minus venusta est quam ipse* non mea culpa, sed 
adultorum hominum, a quibus sex annos natus ab arte 
pingendi deterritus nihil aliud nisi boas opertas aper- 
tasque pingere didiceram. 

Visum figitur illud dilatatis propter admirationem 
oculis ac rotundis intuitus sum, Noii enim oblivisci me in 
finibus versari qui mille mi lia passuum ab omni culta re¬ 
gione abessent. Puerulus autem hic nec de via deductus 
neque itineris labore confectus nec fame sitive enectus nec 
metu exanimatus esse videbatur. Puero cuivis media in 
solitudine erranti locis mille milia passuum ab amni culta 
regione distantibus nequaquam similis erat. Tandem diu 
conisus locutus sum. 

A, At... quid tibi hic negotii est? 

Tum ille rursus valde submissa voce quasi de re 
gravissima: 

REU Quaeso, inquit, pinge ovem... 

Quotiescumque obscuritate rerum quadam homines 
nimis commoventur, quae imperantur recusare reformi¬ 
dant, Itaque quamvis absurda illa mihi viderentur qui 
mille milia passuum ab omnibus cultis locis abessem et in 
summo periculo versarer, chartam stilumque de simi 
prompsi. Cum autem id temporis meminissem me geo¬ 
graphiam et historiam et mathematicam et grammaticam 
impriims dedicisse et puerulo stomachosius me pingendi 
artem nescire dixissem, tum ille: 

REO. Nihil ad rem, inquit; pinge ovem. 

Ego ver o h ut pote qui ovem nup- 

T J_-*■ * V 

* • q uam p inxi s s e m f a It e r a m ex e is to r mi s 

quas solas describere poteram ejus 
causa denuo descripsi, formam videlicet 
opertae boae. Obstupui nimirum cum 
puerulum sic respondentem audivi; 

REG. Amove istudJ Elephantum in boa conditum 
nolo. Boa gravissima pestis est, elephantus autem maxi- 
mum impedimentum. Domi meae om- 

r\ p 

nia perparva surit. Ove mihi opus est, * 

_ - - H *>-» - . Jpf 

Pinge ovem. ^ 0 Q i 

Ego vero pinxi; quam postquam 
attente inspexit. y 1 ^j 

REG. Amove' Ista jam gravissime 
aegrotat. Fac aliam. 

Cum iterum pinxissem, amicus blande clementer que 
arrisit; 


\^jT 

; 0 0 w / 


v 0 


, RtG, - Vides profecto... non ovem 

5 V" 'N 

- Q esse seu arietem: cornua habet. 

% i.y Imaginem igitur hanc rursus ex¬ 
pressi. Quae* sicut priores, repudiata est. 


REG, Haec aetate nimis provecta 
est. Ovem volo quae diu vivat. 

Eum ego, qui moras graviter ferrem—nihil enim mihi 
antiquius erat quam ut compages illas machinam moventes 
dissolvere inciperem imagine 
hac exarata verba haec con- 


A, Haec arca est; 
ovis quam vis intus est. 

Equidem valde admiratus sum quod teneri judicis 
vultum ad hilaritatem traduci viderem. 

RHG. — Ita prorsus est ut eam volebam. Magna ne vi 
pabuli huic ovi opus esse putas? 

A. Quare istud? 

REG. Quia domi meae omnia perparva sunt, 

A, Profecto istic satis erit. Nam tibi perparvam 
ovem dedi. 

At ille, demusso in descriptam formam capite: 

REG. Non adeo parvam! Ecce tibi obdormivit... 

Sie ego eum regulo consuetudinem junxi. 


TEMPUS MULTUM INTERCESSIT priusquam intel¬ 
legerem unde veniret, Regulus enim, ut ex me multa per¬ 
contabatur, sic percontantem me audire non videbatur. 
Vocibus fortuito missis omnia paulatim competi. 

Velut cum primum volucrem machinam 
meam conspexit (quam machinam non des¬ 
cribam; forma enim ejus adeo multiplex est 
ut eam describere non possim): 

REG. — Quidnam rei hoc est? 

A. Haec non res est—volat enim sed 
volucris quaedam, mea volucris machina. 

Et superbia efferebar dum eum me 
volare doceo. Exclamavit ille: 

REG, — Quid! De caelo delapsus es? 

Cui ego sum misse; 

A. Ita est, inquam. 

REG, Eia! jocosum quidem hoc est,.. 

Cachinnumque bellissimum regulus edidit, quern ego 
acerbissime tuli. Cupio enim quidquid mali mihi acciderit 
grave existimari. Deinde ille; 

REG. Isto modo tu quoque de caelo venis? In qua 
stella enanti natus es? 

Extemplo caligo illa tanta, quae quaerenti mihi cur 
hic adesset officiebat, aliquantum discussa est ac repente 
interrogavi: 

A. Ergo tu de stella alia venis? 

Ille autem non respondit: nam leniter renuens machi¬ 
nam meam intuebatur. 

REG, Enim vero ista non e valde longinquis locis 
advehi potuisti. 

Continuo cogitationibus quasi semisomni se diu tra¬ 
didit. Deinde pictam a me ovem Je sinu prompsit ac tam 
quam thesaurum contemplari cupidissime coepit. 

FlNUE QUANTA EXSPECTATIONE illud me moverit 
quod ore semiaperto de «stellis aliis» enuntiare in¬ 
ceperat, Plura igitur cognoscere conatus sum. 

A. Unde venis, puerule? Quae est ista domus tua? 
Aut quo ovem meam asportare vis? 

Ille haec secum silentio cogitata respondit: 

REG. Commode arcam dedisti: nocte ea tanquam 
tecto utetur. 

A. Profecto, inquam; quin etiam, si te festivum 
geres, funem dabo quo eam die religes sudemque. 

Quae eum offendere visa sunt, 

REG. Ego eam religem! 0 rem ineptam! 

A, At enim si eam non religabis, quolibet ibit aber- 
rabitque... 

Hic amicus meus iterum cachinnavit. 

REG. - At quo eam ituram putas? 

A. Quolibet. Protinus. 

Tum ille graviter: 

REG. Nihil refert, inquit; omnia domi meae adeo 
parva sunt! 

Addiditque cum aliqua fortasse tristitia: 

REG. Qui protinus pergit, ei non longissime ire 
licet... 


SlC REM ALT E R A M maxi mi m ornent i d id i ceram: 
stelia in qua ortus erat domo vix major erat! 

Quod quidem mihi admirationem magnam movere 
non poterat. Nam certo sciebam praeter majores stellas, 
ut Terra, Juppiter, Mars, Venus, quibus nomina data sint, 

scscentas esse ex quibus 
quaedam adeo parvae 
sint ut aegerrime ad¬ 
hibito telescopo cernan¬ 
tur. Quare ubi astrologus 
aliquam reperit, non no¬ 
mine sed numero eam notat ap- 
pellatque, verbi causa, stellulam ter millesimam 
ducentesimam quinquagesimam prunam. 

Gravi de causa existimo eam unde regulus 
venerit stellulam sesccntesimam duodecimam 


v; 

iA> 

secundi generis esse. Quae stellula anno millesimo non¬ 
gentesimo nono a Turea astrologo adhibito telescopo 
semel conspecta est. 

Tempore illo coram astrologis undique congressis se 
stellulam repperisse multis verbis disseruerat, sed nemo 
ei propter vestem fidem tribuerat. Haec est illa adulta 
aetas! 


Quod ad tamam stellulae sesc entes imae duodecimae 
secundi generis attinet, percommode accidit quod dicta¬ 
tor quidam Turearum imperavit ac capite sanxit ut cives 
sui sibi Europaea vestimenta induerent. Astrologus anno 
millesimo nongentesimo vicesimo eadem iterum disseruit 
lautissima veste mdutus. Tum vero omnes ei adsensi sunt. 

Adultorum hominum causa tibi ue stellula sescerv 
tesirna duodecima secundi generis singula enarravi ac 


quota esset secreto dixi. Nam 
adulta actas numeris gaudet. 
Quotiescumque cum eis de 
novo amico loqueris, quae 
plunmi sunt, ea ex te tvum 
quam quaerunt. Nunquam 
dicunt; «Qualis est vocis ejus 
sonus? Quibus lusionibus 

m steliuici sescentenma duodecima secundi generis insistit. 









praecipue delectatur? Colligerene papiliones solet?» Sed 
haec quaerunt: «Quot annos natus est? Quot fratres habet? 
Quam gravi corpore est? Quid pater ejus meretur?» Tum 
demum eum novisse sibi videntur. Sin autem eis dixeris: 
«Pulchram domum vidi roseis lateribus exstructam, cujus 
in fenestris gerania et in tecto columbae erant,..» domum 
istam cogitatione sibi fingere nequaquam possunt. Eis 
dicere oportet: «Domum quingenorum sestertium vidi.» 
Tum vero exclamant: «Quam lauta est!» 

Eodem modo si eis dixeris: «Idcirco regulum illum 
fuisse aio quod et venustissimus erat et ridebat et ovem 
volebat. Qui ovem vult, eum esse necesse est,» Umeros 
jactabunt et te puerili ingenio esse dicent. Sin eis dixeris: 
«Haec unde ille venerat stellula sescentesima duodecima 
secundi generis est» tum sibi persuasum habebunt ita esse 
et te sciscitando vexare desinent. Scilicet ita se habent. 
Quare pueros adultis hominibus non sus censere sed maxi¬ 
mam lenitatem adhibere decet, 

Verumenimvero ipsi, qui quid sit vivere intellegimus, 
numeros non flocci facimus. Juvisset mc narrationem 
hanc tanquam fabulam fictam incipere; juvisset scribere; 

«Fuit quondam regulus qui stellam paulo majorem 
quam ipse incolebat et amico egebat..,» Qui quid sit vi¬ 
vere intellegunt, haec eis multo veriora esse viderentur 

Offendit enim me si quis librum meum tanquam nu¬ 
gatorium legit. Adeo acerba mihi est illarum rerum nar¬ 
ratio. Sex jam anni sunt cum amicus meus cum ove sua 
discessit. Idcirco hic eum describere conor ne ejus obliv is¬ 
car. Neque omnes amicum habuerunt et forsitan adulto¬ 
rum hominum similis fiam qui jam nihil nisi numeros 
curant. Ergo etiam hac de causa pyxidem pigmentorum 


graphidasque emi. Arduum est, qua aetate sum, picturam 
repetere, qui nullam aliam formam quam boae opertae ac 
boae apertae describere conatus sim, sex annos natus! Con¬ 
abor equidem imagines ipsius quam simillimas exprimere, 
sed non satis exploratum habeo id mihi prospere proces¬ 
surum esse. Picta enim forma haec convenit, illa dissimilis 
est. In statura quoque paulum erro. Hic regulus major, illic 
minor est. De colore quoque vestis ejus dubito. Itaque 
modo haec, modo illa tempto, utcumque successura sunt. 
In rebus denique specie minoribus, reapse majoribus 
errabo. Quibus in rebus mihi ignoscendum est. Nam ami¬ 
cus meus nihil unquam explanabat. Me fortasse sui simi¬ 
lem esse arbitrabatur. At ego miser oves per parietes 
arcarum dispicere nescio. Fortasse mihi cum adultis ho¬ 
minibus nonnulla similitudo est. Nescio an consenuerim. 

V 

QUOTIDIE ALIQUA DE stella illa, de profectione, de 
itinere cognoscebam. Ea minutati m manabant, prout sermo 
ferebat. Sic tertio die dc adansoniis atrocissima audivi. 

Quam occasionem ovis denuo dedit; nam repente re¬ 
gulus me interrogavit, quasi de re gravi dubitaret. 

REO. — Nempe id verum est, oves arbusculis vesci? 

A. Ita est ut dicis. 

REG. Sane gaudeo! 

Non intellexi cur tanti esset oves arbusculis vesci. Ille 
porro: 

REO. Ergo andansoniis quoque vescuntur? 

Regulum monui ut animadverteret adansonias non ar¬ 
busculas esse, sed arbores templis nostris altitudine pares: 

etiamsi gregem totum clephantorum seeum asportaret, 
gregem illum non unam adansoniam consumpturum esse. 

Grex elephantorum regulo risum movit: 

REG. Alii in alios imponendi sunt, inquit,., 

Sed prudenter haec admonuit: 

REG. ■ AJansomae priusquam se altius tollant hu¬ 
miles esse incipiunt, 

A. Recte dicis! Sed cur oves humilibus adansomis 
vesci vis- 


REG. Quid! Sapisne? 

Haec mihi responderat quasi de re perspicua ageretur. 
Mihi vero omnes nervos mentis contendere opus fuit ut 
ip.se per me illud intellegerem. 

Namque in stella reguli, ut in stellis ceteris, utiles et 
inutiles herbae erant, ergo et utilia utilium herbarum et 
inutilia inutilium herbarum sermna. Latent autem semina 
et in terra penitus occultata dormiunt f quoad alicui 
eorum expergi sci libeat. Tum vero se pandit et surculum 



lepidum et imbellem ad solem proferre 
incipit. Qui surculus si raphani ro- 
saeve est, ei ut libet crescere 
1 i c et, S i n mu t i lis lierb a e s t, e ve 1 - 
Ienda herba illa est simul 
atque eam agnoveris. At¬ 
qui terribilia semina in 
stella reguli erant, scilicet 
semina adansoniarum. SteL 
J lae humus eis refertissima 

erat. Ab adansonia autem, si 
mrms moratus sis, stellam tuam nulla 
jam ratione purges. Quam totam et ob- 

sidet et radicibus perfodit. Ac si stella nimis parva est et 
adansonia e nimis multae, eam dirumpunt. 

Postea regulus mihi haec dixit: «Res in disciplina 
quadam sita est. Mane postquam te exornaveris, stella 
ipsa sedulo exornanda est. In hoc constanter incumben¬ 
dum est ut adansonias evellas ubi primum eas a rosis dis¬ 
creveris, quibus simillimae sunt cum tenerrimae sunt. 
Perodiosus quidem labor est, sed facillimus.» 

itaque me quodam die hortatus est ut operam darem 
si quid summa arte pingere possem, ut haec animis 
puerorum qui domi meae essent penitus inculcarem, «Si 
quando peregrinabuntur, mquiebat, id eis fortasse pro¬ 
derit. Nullum damnum non nunquam facit qui id quod 
agendum est in aliud tempus differt. Contra, quoties¬ 
cumque de adansoniis agitur, in magnam cladem semper 

incurrit, Stellam novi a pigro quodam cultam. Qui tres 
arbusculas neglexerat.*, >> 

Atque ego, a regulo edoctus, stellam illam descripsi. 
Mihi parum placet eorum oratione uti qui virtutem 
ceteros docent. Sed quod ab adansoniis periculum sit 
quantum que malum ei impendeat qui de via declinans in 
stellulam incidat tam pauci sciunt, ut verecundia hac 
semel abjecta dicam: «Pueri! Cavete adansonias!» Ut ami¬ 
cos meos quantum jampriJem ad periculum inscii, ut 
ipse, proxime accessissent admonerem, idcirco in pic¬ 
turam hanc tantum incubui. Operae quidem pretium erat 
ea de re praeceptum dare. Fortasse quaeres: «Quare non 
alia in libro hoc aeque magnitie e atque adansoniae picta 
sunth> Simplex sane ratio est. Conatus equidem sum, sed 
ea tam egregie exprimere non potui. Ubi adansonias 
pingebam, animus urgentis mali opinione mcitabatur* 

VI 

G REGULEI SIC sensim intellexi quam tristem aetatu¬ 
lam degeres. Cui nulla alia oblectatio diu luerat nisi 
suaves illi solis occidentis conspectus. Hoc novi... quarto 
dic mane didici, cum mihi dixisti: 

REG. - Solis occasus me multum delectant. Ad 
solem occidentem spectandum eamus, 

A. At exspectare oportet,., 

REO. Quid exspectare? 

A. Exspectare dum sol occidit. 

Primum mihi multum admirari visus es, deinde rete 
risisti dixistique: 

REG. Mihi domi meae etiamnunc videbar esse! 

j u re q u idem. Na m e u m i n C i v i tu t i hu s Foede r at i s 
meridies est, in Galba sol occidit: id omnes noverunt. Si 
temporis puncto in Galliam ire posses, ad solis occasum 
spectandum satis mature adesses* Incommode accidit 
quod Gallia nimis longe abest. Tibi autem in parva stella 
tua satis erat sellam tuam paucos passus loco movere* Ita 
extremam lucem quoties cupiebas spectabas,.* 

REcQuodam die solem occidentem quadragies 
ter vidi. 

Et paulo post baec addidisti: 

REG. Cum tantopere maereas, solis occasus nimi- 
r u m j u c u nd i sunt*.. 



A. Igitur adeo maerebas quo die quadragies ter? 

At regulus nihil respondit. 

vir 

QUINTO. DIE, OCCASIONE ur solebat ab ove obkua, 
id quod de vita sua me celaverat patefactum est. Nam 
verbo nullo prius habito, quasi quod seeum tacitus diu 
cogitavisset ederet, me repente interrogavit. 

REO. Ovis si arbusculis vescitur, item floribus 
vescitur? 

A. Ovis eis vescitur quaecumque ei obvia fiunt; 

REG, Etiam floribus qui spinas habent? 

A, Ita est: etiam floribus qui spinas habent* 

REG. Atqui spinae quid prosunt? 

Nesciebam. Ceterum id temporis animo intentissimo 
experiebar ut cnodacem in ipsis machinae nervis nimis 
haerentem elicerem. Vehementer me sollicitabat, quod et 
cx illis tanquam salebris aegerrime evasurus esse videbar 
et, aqua ad bibendum fere epota, ultimum periculum 
imminebat. 

REG, -— Spinae qmd prosum? 

Nam regulus quod semel quaesierat nunquam omitte- 
bat. Ego vero cnodaci iratus quidvis respondi: 

A, — Spinae nihil prosunt: germanam quandam im¬ 
probitatem florum indicant. 

Ille primum «Di boni!» exclamavit, deinde, postquam 
paulisper conticuit, haec in me quasi suscenseret contorsit: 

REG* Nc tu fidem non facis* Nam f lores corporibus 
infirmi sunt et animis imprudentes* Se contra metum 

quoquo modo possunt defindunt et apinis terribiles esse 
arbitrantur 

Ad ea nihil respondi. Nam puncto temporis eodem 
hacc rnecum: «bi cnodax «st e etiam haerebit, eum malleo 
exturbabo.» Regulus me haec mecutn cogitantem inter¬ 
pellavit: 

REG. Ignur Iu lloiv 1 : existimas,.. 

A, Imnm veni ego nihil ex i stim o! Quidvis respondi. 
Ego gravibus in rehus occupatus sum. 

Obstupefactu* me adspexit. 

Rlit i. Iu graviluis \\ rebus! 

Me interia malleum manu tenentem et, inquinatis 
axungia atra digitis detnissouue capite, in aliquid incum- 
bcnVrm videbai quod er deformissimum esse videbatur. 

RlG. ha loqueris quem admodum adulti homines. 

Quae eum dixisset, paulum erubui; at ille ferreus: 

RliU t onltmdis omma. omnia misces: inquit. 

Vehementissime quidem susvensebat et capillum auro 
simillimum ad amam iactaljft: 

Stella novi quam vir amplissimus ore rubicun¬ 
diore incolit bioivm nunquam olkvil. Stellam nunquam 
spectavit. Neminem unquam amavit Nihil unquam aliud 
nisi summas fecit. Pono toto die eadem quae tu dictitat: 
«Ego vir gravis sum! Egn vir gravis sum!» quibus dictis ef¬ 
fertur atque inflatur. Atqui ille non homo, sed fungus est! 
A. Quid? 

REU Fungus. 

Jam regulus iracundia elatus vehementer pallebat. 

REG, Sescenta milia annorum sunt cum flores spinas 
fingunt. Sescenta milia annorum sunt cum oves flor ibus ni¬ 


hilo minus vescuntur. Atqui non gravis questio est cur sibi 
spinas tam operose tingant quae nunquam quidquam pro¬ 
sint? Nullius momenti est quod bellum oves cum floribus 
gerunt? Non gravius est ac majoris momenti quam summae 
crassi viri ore rubicundo? Quid, si ego florem singularem 
novi, qui nusquam nisi in mea stella exsistat, quem ali¬ 
quando parva ovis tanti facinoris ignara mane sic a vestigio 
penitus evellere possit, hoc nullius momenti est? 

Cum erubuisset, dentio locutus est: 

REG. Si quis florem amat cujus nusquam alibi in 
sescentis milibus stellarum similis alter exsistat, id satis 
est ut earum spectaculo laetetur. Sic enim secum cogitat; 
«Flos meus illic alicubi est,..» Sm autem ovis flore vesce¬ 
tur, sic afficietur ipse quasi stellae omnes subito exstin¬ 
guantur. Num hoc me dius Fidius nullius momenti est? 

Nihil amplius dicere potuit, sed lacrimas eurn singultu 
repente profudit. Tenebrae factae erant. Ego vero ferra¬ 
menta abieceram. Adeo malleum et cnodacem et sitim et 
mortem curabam! Tunc in stella, quae et errans et mea et 
terra erat, regulus versabatur quem consolari oporteret. 
Quem dum sinu receptum leniter moveo dicebam: «Flos 
quem amas nullo in periculo est *. Ego isti fiscellam 
describam ovi tuae adnectendam... 
ego ubi loricam flori tuo aptam... 

Ego...» Equidem parum sciebam 
quid ei dicerem. Ineptissimum enim 
me esse intellegebam nec qua ratione 
animum ejus quasi assequerer aut ubi 
convenirem sciebam.,. Adeo recondita est 
quae lacrimarum regio vocaturi 

/ 

^ / 

/ 

VIII 


EGO VHRO |IE flore illo plura perquam cito cognovi. 
Flores in stella reguli semper fuerant simplicissimae figu¬ 
rae, uno foliorum ordine ornati, quibus nui io fere loco 
opus erat neque ei cuiquam molesti erant. Ut enim ali¬ 
quando mane ex herba exsistebant, sic vesperi exstingue¬ 
bantur. Illum autem quodam die semen nescio unde 
allatum ediderat; quod virgultum virgultis ceteris non 
simile regulus summa cura observaverat, dubitans an 
adansonia novo genere esset. Sed arbuscula crescere mox 
destitit et florem moliri incepit. Cum regulus gemmam in¬ 
gentem se constituentem assidue spectaret, mirabile visu 
nescio quid inde exorturum esse praeclare intellegebat, 
flos autem conclavi viridi tectus etiam atque etiam op¬ 
eram dabat ut formosus esset. Colores diligenter legebat. 
Vestem sibi lente induebat. Singula folia sibi accommoda¬ 
bat, ne rugis obductus papaverum more egrederetur, sed 
quam nitidissimus ac formosissimus prodiret. Ab om¬ 
nibus conspici sane cupiebat. Plurimos igitur dies abdi¬ 
tus se exornando consumpserat. Ecce autem quodam die 


mane tum ipsum cum sol oriebatur rosa se 
ostenderat. 

At sila, quae subtilitatem tantam ad singula 



adhibuisset, oscitans dixit; 

ROSA, Ai vixdum expergiscor: a te ve¬ 
niam peto. Coma enim adhuc horridula est. 

Hic regulus admirationem tenere non 
potuit; 

REO, Quam formosa es! 

Tum illa surnmissa voce: 





y 

Ro, Nempe formosa sum, inquit. 
Quin simul cum sole nata sum,., 

Regulus eam non nimis verecundam esse 
suspicatus est, sed illa animum adeo move¬ 
bat! Mox addidit: 


Ro. Tempus, opinor, jentaculi 
est; benigne facies si mei memineris. 
Continuo regulus pudore permo¬ 



tus aquam frigidam situlo trac 



tam flori ministraverat. 



HOC MODO, ut se jactare ac subirasci solebat, eum 
maturrime vexaverat. Velut quodam die, cum dc quat¬ 
tuor spinis suis loqueretur, regulo dixerat: 

Ro, 1 igribus licet me suis unguibus... 

Cui regulus haec contra: 

REG. Tigres in mea stella nulli sunt; tigres porro 
herba non vescuntur. 

Tum illa surnmissa voce: 

RO. Ego non herba sum. 

REG. Ignosce mihi. 

RO. Nihil a tigribus metuo, sed ventulos horreo. 
Fortasse aliquid contra eos paratum habes? 

Tum regulus secum: 

REG. Ventulos horret' Ne male cum ea actum 


est, quam terra genuerit; quae quidem eam artifi¬ 
ciosius machinata est,,, 

RO, Vesperi tegumento vitreo me teges. Nam 



A ® 

domi tuae et frigidissimus aer est nec res aptis 
locis compositae sunt nec commode 
M habitatur. Illic unde venio.. 

At loqui intermiserat. Nam cum 
semen venisset, nihil de astris aliis no¬ 
visse potuerat. Tamen, quod eam sup¬ 
pudebat se in meditatione mendacii 
tam insulsi deprehensam 
esse, sibi tussiculam bis 
terve moverat, ut ctri¬ 
pam in regulum 
transferret: 


RO. — Ecquando me contra ventulos?..♦ 

REG. — Arcessebam, nisi me allocuta esses. 

Tum illa sibi graviorem tussim moverat, ut ipse con¬ 
scientia tamen morderetur. 


ITAQUE REGULUS, quanquam amor eum illi sedulo 
servire jubebat, tamen mox suspicatus est se ab ea non 
amari. Verba igitur nullius momenti gravia esse ratus 
miserrimus factus erat. Quodam die mihi haec confes¬ 
sus est; 

REG. Equidem aures ad eam admovere non debui: 
aures ad flores non admovendae sunt; oculi et nares ad¬ 
movendae sunt. Suavissimus quidem odor stellae e meo 
ad flabatur, sed eo laetari nesciebam. Ungues i ili, quos tam 
moleste tuleram, me misericordia potius commovere 
debuerunt. 

Haec etiam mihi conlessus est: 

REG. Tempore illo propter inscitiam nihil intellexi. 
Acta enim ejus pluris quam verba aestimare debui. Quo¬ 
niam mihi et odorem et tanquam lucem suppeditabat, 
nullo pacto mihi effugiendum fuit, sed potius perspicien¬ 


dum quanta caritas miseris illis dolis obtegeretur Adeo 
flores secum pugnant! Sed tenerior eram quam ut scirem 
quemadmodum eum amare oporteret. 

IX 

ADVENAS VOLUCRES ALIO commigrantes ei 
evolandi facultatem dedisse suspicor. Mane, priusquam 
proficisceretur, res in stella sua summa cura constituit. 
Montiu m ardentiu m ora d iligenter purgavit; duos ar¬ 
dentes habebat, qui ei ad jentaculum mane mitigandum 
perutiles erant. Exstinctum quoque unum habebat. Sed, 
cum «utique cavendum esse» dicere soleret, et extincti 
montis os purgavit. Nam si ora eorum diligenter purgata 
sunt, montes illi leniter atque aequaliter ardent neque 
ignes ex eis erumpunt. Eruptiones enim ignium ignibus 
illis similes sunt qui caminis concipiuntur. Sane his in ter¬ 
ris statura nimis exigua siimus ut montes ardentes purge¬ 
mus. Itaque nobis tot incommoda struunt. 

hem novissima adansomarum virgulta subtristi 
animo evellit, se nunquam rediturum esse ratus. At mane 
ejus diei domestica illa omnia ei summe dulcia visa sunt. 
Porro cum aquam in florem postremum spargeret et m 
eum tegumentum illud vitreum impositurus esset, se 
lacrimas effusurum esse subito sensit. 

Rosae «Vale» dixit. Quae cum non respondis¬ 
set, iterum ipse «Vale». Tussis rosae mota est, sed 
non qua gravedme moveri solebat. landem illa: 

RO. Stulte feci, inquit. A te veniam peto. 

Tu ad vitam beatam nitere. 

Admiratus est sibi nihil objici, Adstabat obstupefac¬ 
tus, suspenso tegumento, nec quid placida illa lenitas sibi 
vellet intellegebat. Tum rosa: 

RQ Immo vero te amo. Meo vitio nescisti. Hoc nul¬ 
lius momenti est* Sed tu aeque stulte atque ego fecisti. 
Nitere ad vitam beatam. Tegumentum istud omitte. Jam 
tegi nolo* 

REO, — At ventus.*. 

R0. — Non adeo gravedinosa sum*.. Levabit me frigida 
noctis aura. Nempe flos sum, 

REG* — At bestiae.., 

RO* — At mihi duas vel tres erucas patienter ferre 
necesse est si quidem papiliones nosse volo, quod genus 
tam formosum esse fertur Aliter quis me inviset? Tu vero 
longe aberis* Nam a majoribus bestiis nihil metuo: sunt 
mihi ungues. 

Interea quattuor spinas suas imprudens ostendebat* 
Deinde illa: 

Ro* Ne sic traxeris, inquit: molestum est. Tibi profi¬ 
cisci certum est: Abi. 

Flens enim ab eo conspici nolebat. Flos adeo super¬ 
bus erat*.* 

X 

ClM ILLE AD stellulam CCCXXV, CCCXXVl, 
CCCXXV1L CCCXXVtlL CCCXXIX, CCCXXX propius 
accessisset, eas visere instituit ut et occupationem et doc¬ 
trinam quaereret. 

Primam rex incolebat. Sedebat rex purpura pellibusquc 

muris Pontici indutus m solio simplicissime facto, sed 
tamen magnifice. 

RHX. Attat! hcce qui mihi paret. 

Tum regulus haec secum: 

REG. Quomodo me agnoscere potest, quoniam me 
nunquam vidit? 

Nesciebat autem regibus universorum rationem sim¬ 
plicissimam esse: ceteros ad parendum natos esse arbi¬ 
trantur. 


RbX Accede propius, inquit, ut te melius ad- 
spiciam. 

Valde autem se efferebat quod alicujus causa regnaret. 
Regulus ubi assideret circumspexit, verum stella tota pul¬ 
cherrimo illo murino pallio oppleta erat. Ad stitit igitur 
et, ut fessus erat, oscitavit. 1 lic stellae dominator: 

REX, A majestate regia alienum est coram rege 
oscitare, inquit. Istud veto. 

Cui regulus pudore permotus: 

REO. Non equidem possum quin oscitem, inquit. 
Diu iter feci nec dormii, 

REX. Isto pacto te oscitare jubeo. Multi jam anni 
sunt cum neminem oscitantem vidi. Mihi oscitatio ali¬ 
quid cognitione dignum est. Age vero, oscita dentio. Jubeo. 

Tum regulo totum os erubuit ct: 

REO. Pudore deterreor, inquit... non jam possum.., 

REX. Hem! Hem! jam te jubeo modo oscitare 
modo.,. 

Lingua paulum haesitabat et offensus videbatur. 

Nihil enim ei. antiquius erat quam ut auctoritas sua 
obtineretur nec sibi non pareri patiebatur, quippe quem 
penes solum dominatio esset. Cum autem optimus esset, ra¬ 
tioni consentanea imperabat. Vel ut haec dicere solebat: «Si 
jubeam, inquiebat, si jubeam ducem sc m marinam avem 
convertere nec dux pareat, non ejus culpa sit, sed mea.» 

Cui regulus verecunde: 

REG. Licetne mihi assidere? inquit. 

REX, Assidere tc jubeo. 

Rex interea murini pallii laciniam cum majestate re¬ 
duxit, Regulus autem mirabatur, cum stella perparvula 
esset, quaenam rex imperio regeret. 










ReG, - O rex, inquit, hanc veniam peto ut mihi te in¬ 
terrogare liceat. 

Tum rex festinanter: 

REX, Jubeo, inquit, te me interrogare* 

REO, O rex, quae imperio regis/ 

Tum rex simplicissime: 

REX, 1 ni versa, inquit, 

REG. I nive usa/ 

Hic rex porrecta modice manu suam ceteras que stel¬ 
las et errantes et inerrantes m on st ravit. 

REu, Omnia illa/ 

REX, Omnia illa* 

Etenim non modo penes se omnem, verum etiam om¬ 
nium dominatum esse arbitrabatur, 

Rl:U. Stellaenc tibi parent/ 

Rex, Sane quidem, et statim parent, neglegi jussa 
non patior. 

Potestas tanta regulo maximam admirationem movit. 
Quae si penes se fuisset, solem occidentem non quadra¬ 
gies quater, sed septuagies bis, vel centies, vel etiam ducen¬ 
ties non mota unquam loco sella spectare $e potuisse 
cogitabat! Cum autem eum tristiorem recordatio relictae, 
stellulae reddidisset, veniam a rege petere ausus est: 

REG* Solem occidentem spectare cupio*** (aratum 
mihi feceris si solem occidere jusseris..* 

REX, Si ducem papilionis more circum flosculos 
volitare vel tragoediam scribere vel se in marinam avem 
convertere jubeam, dux autem imperatum non faciat, 
urrius vitium sit, meunane an ejus/ 

Cui regulus constanti voce; 

REG. - Tuum, inquit* 


REX* - Recte dicis* Tantum enim ah unoquoque exi¬ 
gendum est quantum dare unusquisque potest, Nempe 
auctoritas primum in ratione nititur* Si populares tuos 
jusseris se in mare abjicere, rem publicam eonimutabum 
Fas mihi ab eis exigere quae imperavi quia imperata a me 
rationi consentanea sunt* 

Tum regulus iterum: 

REG, Quid igitur de meo solis occasu/ inquit. 

Nunquam enim omittebat quod semel quaesierat* 

REX. — Occasus solis iste tibi dabitur. Exigam enim. 
Sed, ut qui rei publicae administrandae peritus sim, tem¬ 
pus exspectabo* 

Regulus sciscitatus est quota hora id futurum esset* 
Cui rex, postquam ingentes fastos inspexit: X<Hem! Hem! 
inquit, hem! hem! fiet hodie vesperi**, fiet. , * quadragesima 
fere minuta post septimam horam. Ac videbis quam mihi 
sedulo pareatur. 

Oscita vir regulus. Quem cum solis occasum illum sibi 
praereptum esse paemtebat, tum paulum taedere jam coe¬ 
perat, Regi igitur: 

REG, — Nihil jam mihi negotii hic est. Mox pro- 
fic iscar, 

REX* Noli proficisci. 

Adeo enim eum efferebat quod aliquem sibi parentem 
habebat* Rex iterum: 

REX, — Noli proficisci, inquit. Te muneri praeficiam* 

R EG * Cu i m u n eri t 

REX* Vel,*, iure Jicundo! 

REG. — At nemo est de quo judicem! 

REX. — Non exploratum est. Nondum enim circum 
regnum meum vectus sum. Admodum senex sum et 


locus mihi ad currum habendum deest. et ambulatione 
defatigor. 

REG. At enim ego jam visi. 

Et procumbens regulus iterum alteram stellae partem 
raptim aspexit. 

REG* Ne illic quidem quisquam versatur* 

REX. De te igitur ipso judicabis. Id unum ditticub 
limum est. Nam multo difficilius est de se ipso quam de 
aliis judicare. Si de te ipso recte judicaveris, vere sapiens 
existimandus eris, 

REtE At ego de me ipso ubicumque sum judicare 
possum. Hi e habitare mihi non necesse est. 

REX, 1 lemi hem! iri stella mea murem aetate provec¬ 
tum alicubi versari suspicor. Nocte eum audio. De mure 
illo vetulo judicare poteris. Quem capite interdum 
dum nabis, ut ejus vita e tua justitia pendeat* Sed ei vitam 
toties remittes, ut eo parcius utaris? solus enim est. 

REG. Me vero quemquam capite damnare non ju¬ 
vat. Quare mihi profecturus esse sane videor. 

Cum rex se nolle dixisset, tamen regulus, collectis 
vasis, regem natu grandem offendere noluit, 

REG, 0 summe rex, inquit, si tibi sedulo oboediri 
cupias, mihi rationi consentanea imperes. Me verbi gratia 
ante exactam hanc sexagesimam horae partem proficisci 
jubeas. Omnia enim tempestiva videntur esse. 

Cum rex nihil respondisset, regulus primum du¬ 
bitavit, deinde cum suspirio evolavit. Tum rex festinanter: 

REX. Te legatum meum esse jubeo. 

Dum exclamat, summam auctoritatem prae se ferebat. 

Regulus autem secum in itinere adultorum hominum 
mores permiros esse cogitavit. 


XI 

SECUNDA STELLA a glorioso quodam incolebatur. 
Qui simul ac regulum conspexit, procul exclamavit: 

GLORIOSUS. Hui! Ecce me invisit qui me admiratur! 

Gloriosi enim ceteros se admirari arbitrantur. 

Cui regulus; 

RECE Salve, inquit. Mirificum mehercule petasum 
habes. 

Tum ille: 

Gl Ad gratias videlicet agendas apte factus est, in¬ 
quit, ad gratias eis agendas qui admirationem suam cla¬ 
more significant. Incommode fit quod nemo unquam hac 
iter facit. 

fum regulus: 

REG, Ita ne vero? inquit. 

Nondum enim intellexerat. 

Gl. Manum manu pulsa. 

Cum vir gloriosus haec eum 
hortatus esset, regulus manum 
manu pulsavit. Tum vir gloriosus 
paulum sublato petaso modeste 
gratias egit. 

Hic regulus secum: «Hoc 
mehercule festivius est quam 
regem illum invisere.» Atque manum manu 
iterum pulsavit, vir gloriosus paulum sublato 
petaso iterum gratias egit. 

1 amen, postquam paulisper inter se 
exerciti sunt, regulus lusionis taesum est 
varietate carentis. 

REG* — Jam ut petasus decidat, inquit, quid facien¬ 
dum est? 

Sed eum gloriosus ille non audiit. Gloriosorum enim 
est nihil nisi laudes audire. Regulum porro interrogavit: 

GL. Verene me multum admiraris? 

REG* Quid significat admirari? 

Gl> Admirari hoc significat, me in stella formosis¬ 
simum unum et elegantissime vestitum et divitissimum et 
ingeniosissimum esse profiteri. 

REG. At solus in stella ista es! 

CjL. Gratum mihi feceris si me tamen admiratus eris* 

Regulus, jactatis paulum umeris: 

REO. Admiror te, inquit, sed quidnam tua intcrest? 

Quae cum dixisset abiit. Dum autem iter facit, nihil 
amplius secum cogitavit quam haec: «Enimuero adulto¬ 
rum hominum mores valde insoliti sunt.» 

XII 

PROXJMA STELLA A potatore incolebatur. Quan- 
quam regulus apud eum minime diu commoratus est, 
tamen magna tristitia affectus est* Cum enim potatorem 
silentio accubantem et binis lagonarum copiis, altera ina¬ 
nium, altera plenarum, circumfusum invenisset: 

REG. Quid istic agis? inquit. Tum potator maestis¬ 
simo vultu: 

POTATO K . Poto, inquit* 

REG. Cur potas? 

Po, Ut obliviscar* 

Hic regulus, jam misericordia captus: 

REG* — Ut cujus rei obliviscaris? 

Potator demisso capite confessus est: 

PO. Ut me pudere obliviscar. 

Cum regulus ei subveniendi cupidus quaesi ssct cujus 
rei eum puderet, tandem potator: 

PO. Potare me pudet, inquit. 

Perorata oratione jam obmutuit, regulus autem sus¬ 
penso atque incerto animo abiit, in itinere nihil amplius 
secum cogitans nisi haec: «bnimvero adultorum homi¬ 
num mores mirum quantum insoliti sunt.» 

XIII 


QlLARiA STEL L A a negotiatore incolebatur. Ille adeo 
occupatus 7 erat ut adveniente regulo ne caput quidem 
erigeret. Cui regulus: 

REG. Salve, inquit. Exstinctus est calamus tuus. 

NEGOTIATOR. - Ires et duo fiunt quinque. Quinque 
et septem duodecim. Duodecim et tres quindecim. Salve. 
Quindecim et septem viginti duo. Vigmti duo et sex duo¬ 
detriginta, Non spatium ejus rursus accendendi. Viginti 
sex et quinque fiunt unus et triginta. Evasi! Fiunt ergo 
quinquies milies et sexies decies centena milia viginti duo 
milia septingenti triginta unus. 

REG, Quae ista quinquies milies centena milia? 

NEG. Hem! Seni per ades? Quinquies milies et decies 
centena milia... Jam nescio quae sint, lot occupationibus 
implicor! .Oravis ego vir sum neque in nugis aetatem con- 
sumo. Duo et quinque septem.., 

Regulus autem, qui dum vixerat nunquam omiserat 
quod semel quaesierat, cum iterum interrogavit: 

REG. Quae ista quinquies miltes et decies centena 
milia? 

Hic negotiator, capite erecto: 

NEC, Quinquaginta quattuor anni sunt, inquit, cum 
stellam hanc incolo: omnino ter interpellatus sum. Pri¬ 
mum ante hos viginti duo annos, cum melolontha besti¬ 
ola nescio unde deciderat. Adeo formidolosum sonitum 
late ciebat ut in summa facienda quater peccaverim. 
Iterum ante hos undecim annos, cum ex artubus laboravi. 
Exercitatione egent. Ego autem ambulatiunculis non vaco. 



* 




* 


Equidem vir gravis sum. Tertium,., hodie! Fiunt ergo 
quinquies milies et decies centena milia... 

REu. Quae ista toties centena milia? 

Intellexit negotiator otium sibi desperandum esse, 

NEG. Centena milia pusillarum istarum rerum quae 
in caelo interdum cernuntur. 

REG. Muscaene? 

NEG, Imrno pusillae res quae lucent, 

REG. An apes? 

NEG, Immo pusillae res aureo colore de quibus ees- 
satores vigilantes somniant. Ego autem vir gravis sum nec 
somniis istis vaco. 

REG, Quid? An stellae? 

NEG. Ita prorsus. Stellae sunt. 

REa Qatd porro quinquies milies centenis milibus 
stellarum facis? 

NEGx' — Irnmo vero sunt quinquies milies et sexies de¬ 
cies centena viginti duo milia stellarum septingentae tri¬ 
ginta una stellae. Ego vir gravis sum atque in subducendis 
rationibus diligens, 

REO. At quid hisce stellis facis? 

NECE Qfiid faciam rogas? 

REG. Rogo. 

NEC. Nihil facio. Eas possideo. 

REG. Stellas possides? 

N EG. Possideo, 

RBt j. At ego jam regem vidi quu., 

Ni:C, Reges non possident, sed alicubi regnant. 
Plurimum inter hoc et illud interest. 

REG. At quid tibi stellas possidere prodest? 

Nl:G. Hoc prodest ut dives sim, 

REG, At quid tibi divitem esse prodest? 

NbG. I r alias stellas emam, si quis quam reperit. 

Ium regulus secum: 

REG, Hic eodem fere modo atque ille meus pota- 
tor ratiocinatur 

Tamen etiam interrogavit; 

REG, Qua r a t lone ste 11 a e a b a 1 it] uo po ss id eri p ossunt ? 

Cui negotiator truculentius; 

NEG. Cujus sunt? inquit, 

REG. — Nescio, Nullius. 

NEG. Atqui meae sunt; primo enim mihi hoc in 
mentem ventu 

REG, Satis est? 

NEG. Ita prorsus. Nam ubi adamanta invenis, tuus 

est. Ubi insulam vacuam invenis, tua esi, l bi mavhr 
nationem aliquam invenis, modo in tabulas publicas re 
ferendam caveris, tua est. Eadem ratione ego smilas 
possideo, quoniam nemini ante me in mentem venit cas 
sib.i vindicare. 

REG. Recte quidem dicis. Quid autem eis facis? 

NEG, Procurationem carum gero. Earum ratK>nem 
identidem subduco. Difficile quidem hoc est, sed ego vir 
gravis sum. 

Tamen regulo nondum satisfecerat. 

REG. — Ego si focale possideo, id collo circumdare 
possum et a ut er re. Si vero florem possideo, tlorem carpere 
et auferre possum. At tu stellas carpere non potes. 

NEG, Non equidem possum, sed rationes earum 
apud argentarium deponere possum, 

REG. - Quid ista significant? 

NEG, - Hoc significant, me in chartula numerum 
stellarum meatum scribere solere, deinde chartulam illam 
in loculos clavi clausos condere. 

REG. Nec quidquam amplius? 

NEG. — Satis est. 

Sum regulus secum: 

REG, Festivum quidem id et poeta satis dignum 
est, non gravissimo viro, 

Regulus enim de gravibus rebus longe aliter atque 
adulti homines sentiebat. Rursus ille: 

REG, Est mihi flos, inquit, in quem aquam cotidie 
spargo. Sunt mihi montes Vulcanios eos voca ni quos 
octavo quoque die purgo. Nam et eum purgo qui exstinc¬ 
tus est. 1. hi que cavendum est. Et eis prodest et flori a me 
possideri. Tu contra nihil stellis prodes. 

Negotiator os aperuit, sed, cum nihil invenisset quod 
responderet, regulus abiit. Dum autem iter facit, nihil aliud 
secum cogitabat nisi haec: «Enimvero adultorum hominum 
mores ab usitatis moribus omnino sejuncti sunt.» 

XIV 

QiriNTA STELLA cognitione dignissima erat. Om¬ 
nium minima erat et vix satis patebat ut lychno publico 
curatorique ejus sedem praeberet. Regulus nulla ratione 
intellegere poterat quidnam in regione aliqua caeli atque 
in stella a domibus incolisque vacua lychnus curatorque 
lychnorum prodesset. Tamen sic secum cogitavit: 

REO. Nescio an hic ratione carent. Tamen ea minus 
caret quam rex ille et gloriosus et negotiator et potator. 
Labor saltem ejus rationem quandam habet. Cum enim 
lychnum cuius procurationem habet accendit, novam stel¬ 
lam vel florem quodam modo gignit. Rursus, cum eum 
exstinguit, tum tlos vel stella obdormiscit. Ne ille in re 
venustissima occupatus est. Hoc autem vere utile est quo¬ 
niam venustum est. 

Itaque ubi ad stellam appulsus est, curatorem lychni 
honorifice salutavit: 

REO. - Salve. Cur lychnum modo exstinxisti? 

CURATOR Ita mihi mandatum est. Salve. 

REO, Quid mandatum significat? 

CUR. Hoc mandatum est ut lychnum hunc exstin¬ 
guam, Hac nocte vale. 

Continuo eum rursus accendit, 

REO. At cur eum modo rursus accendisti? 


CUR. — Ita mihi mandatum est. 

REG. — Non intellego. 

CUR, - Nihil intellecto opus est. Sic se maiul.iium 
habet ut se habet. Salve. 

Continuo lychnum exstinxit. 

Deinde sudario rubris quadratis insigni ironiis su 
dorem abstersit et: 

CUR. — Immani munere fungor, inquit, Olim mu 
derata laboris ratio erat. Lychnum mane accendebam’, 
vesperi exstinguebam. Ita reliquum diem ad requies¬ 
cendum, reliquam noctem ad dormiendum vacuam 
habebam... 

REG. — Aliud videlicet postea mandatum est? 

CUR. — Non aliud mandatum est. Inde omnis haec 
calamitas! Etsi stella in annos singulos celerius versata est, 
tamen non aliud mandatum est! 

REG. — Quid igitur? 

CUR. Nunc igitur, quia in sexagesima horae parte 
semel vertitur, non temporis particulam ad interquieseem 
dum jam habeo. Sexagesima in parte semel et accendo ui 
exstinguo, 

RhG. Equidem hoc mirifice delector, diem apud \ 
sexagesima parte finiri! 

Cl R. immo ego nequaquam delector. Mensis <■!mu 
jam est cum inter nos loquimur 

REG. Mensis: 

CUR. Ita est, Triginta sexagesimae, u minia dn I liu 
nocte vale. 

Continuo lychnum accendit. Quem ^um h luti, m 
tuitus esset, curatorem illum d ilex it qui rliandat i lania 

fide persequeretur et. recordatus se ipsum solis occasus 
sella movenda olim sectatum esse, amico subvenire voluit, 

RbG. Ego vero... scio qua ratione acquiescere eum 
velis possis, 

Cl n R. Semper volo. 

Fieri enim potest ut fidelis et idem, piger sis, 

Regulus ut inceperat perrexit: 

REO. Stella tua adeo parva est ut tribus passibus 
cani circumeas, libi nihil aliud agendum est nisi satis 
lente progrediendum ut in aprico loco semper verseris, Si 
quando acquiescere voles, progredieris: ita quamdiu voles 
lucebit, 

Cl 'P. Isto modo parum proficio. Hoc me in vita 
juvat,., dormire. 

RbG. - O te infelicem! 

CUR* O me infelicem! Salve. 

Quae cum dixisset, lychnum exstinxit. Regulus autem 
dum ad ulteriora pergit sic secum cogitabat: 

REG, - Hic quidem ceteris, regi illi, glorioso, pota¬ 
tori, negotiatori contemptui esset, Tamen unus est qui 
mihi non ridendus esse videatur, fortasse eam ob rem 
quod non suam, sed aliam quandam rem curat. 

Tum desiderio ejus commotus suspiravit et haec 
secum denuo: 

REG. Hic unus est quo uti amico potuerim. Sed 
stella ejus re vera minor est quam ut duobus locus sit... 

Hoc autem regulus secum confiteri non audebat, se 
desiderio felicis illius stellae imprimis teneri quod sol in 
viginti quattuor horis milies quadringenties quadragies 
occideret. 

XV 


SEXTA STELLA decem partibus latior erat. Incole¬ 
batur a viro gravi atque aetate provecto qui ingentes libros 
scribebat. Qui, ut regulum conspexit! exclamavit: 

GEOGRAPHUS. - Ecce tibi qui ignotas regiones ex¬ 
plorat! 

Regulus in mensa assedit et paulisper acquievit. 
Tamdiu jam peregrinatus erat! 

Gravis senex: 

GEO. — Unde venis- inquit, 

REO. Quis ingens iste liber est? Quid istic agis? 

Tum gravis senex: 

GEO Geographus sum, inquit, 

REG. Quis geographiis est? 

GEO. Vir doctus qui scit ubi mari a, amnes, montes, 
solitudines sinu 

REG, Ista quidem nosse operae pretium est. Istud 
vere artificium est. 

Quae cum regulus dixisset, stellam geograpbi raptim 
circumspexit. Nondum enim stellam majestatis tantae 
viderat. 

RBG. — Valde magnifica stella tua est, Suntne istic 
magna maria? 

GEO. Scire nequeo. 

Fum regulus spe dejectus: 

REG. — Quid: Et montes? 

GhO. - Scire nequeo. 

REG. Et urbes? Et amnes? Et solitudines? 

GEO. Ne ea quidem scire queo. 

REG. At geographiis es! 

GEO. Est vero ita, sed ego ignotas regiones non ex¬ 
ploro. Ejus modi hominibus omnino egeo. Atqui non ge- 
ographi est urbes, amnes, montes, maria minora vel 
majora solitudinesque lustrando percensere. Geographi 
amplitudo major est quam ut otiosus ambulet. Nunquam 
e testudine sua discedit, sed homines qui novas regiones 
exploraverunt m cam admittit et interrogat et scribit quae 
sibi accidisse narrant. Si quis autem ea narrat quae geo- 
graphus sua interesse existimet, dc moribus ejus cognosci 
jubet. 


REG. Quare istud? 

GEO. Quia si quis mentiatur, libris qui dc grn 
graphia sunt cladem paret. Similiter si quis pcrpoiei. 

REG. Quare istud? 

GEO, Quia ebriosis res duplicesS vident ut cesse t le 
ographus igitur duos montes esse scribat ubi iiiuin mi 

REG. Novi aliquem qui ad explora]ulutn minime 
aptus sit. 

GEO. Fortasse ita est. Ergo, ubi mores illius boni 
videntur esse, de eis quae repperit cognoscitur, 

REG, Visuntur? 

GEO. - Minime. Via enim ista nimis flexuosa est. Sed 
ab eo qui regiones exploravit documenta exiguntur. Velut, 
si mons altus repertus esse nuntiatur, ei imperatur ut mag¬ 
nos Iapides inde reportet. 

Concitatus repente geographiis est; 

Geo. — At tu e locis remotis venis! Ignota exploras! 
Jam mihi stellam tuam describe. 

Atque geographus tabulas aperuit et cerulam prae¬ 
acuit. Nam cerula primum ea scribuntur quae narrant qui 
explorant. Tum demum atramento scribuntur cum docu¬ 
mentis confirmata sunt. Geographus igitur sciscitatus est: 
Geo. Quid tu? 

REO. Ne domi meae non multa animadversione 

digna sunt: omnia perparva sunt. Mihi sum tres ejus modi 
montes quorum duo etiam nunc ardeant, unus exstinctus 
sit. iamen utique cavendum est. 

GEO. I tique cavendum est. 

REC, Mihi etiam flos est. 

GEO. Flores in tabulas referre non solemus. 

REG. Quidni? Sunt formosissimae rerum. 

GEO. Quia flores evanidi sunt. 

REG. Evanidus quid significat? 

GEO. De geographia libri librorum omnium pre¬ 
tiosissimi sunt. Nunquam enim obsolescunt. Perraro mons 
de loco movetur Perraro mare magnum exhausta aqua 
exarescit. Aeterna scribimus. 

Interpellavit eum regulus; 

REG. At fit ut exstincti montes rursus exardescant. 
Evanidus vero quid significat? 

GEO. — Utrum exstinctus sit ardor eorum an excita¬ 
tus, nihil nostra interest, Nosmet montis tantum rationem 
habemus. Qui non mutatur. 

Regulus autem, qui, dum vixerat, nunquam omiserat 
quod semel quaesierat, denuo: 

REG. At evanidus quid significat? inquit. 

Geo. - Hoc significat, interitum alicui instare. 

REG. Flori meo interitus instat? 

GEO. Profecto ita est. 

Tum regulus secum: 

REG. — Evanidus flos meus est et tantum quattuor 
spinas ad se contra universa defendendum habet! Ego 
autem eum solum domi meae reliqui! 

Hic primum eum paenitere coepit. Tamen animo rur¬ 
sus erecto quaesivit: 

REG. Quae me hortaris ut visam? 

Cui geographus respondit: 

GEO. Terram stellam. Nam bene audit,.. 

Abiit regulus secum de tlore suo cogitans. 


XVI 

SEPTIMA IGITUR STELLA terra fuit. 

Terra autem non stella quaevis una est. Etenim ibi 
centum undecim reges, ratione scilicet eorum qui atris na 
tionihus praesunt habita, septem milia geographorum, 
novies centena milia negotiatorum, septuagies quinquies 
centena milia potatorum, ter milies et centies decies 

centena milia gloriosorum, in summa circiter vicies milies 
centena milia hominum adulta aetate percenseas. 

! t conjectura aliqua suspicari possis quanta terra sit, 
scito ante vim electn inventam, si summam subducas, in 
sex his continentibus quadringenta sexaginta duo milia 
quingentos undecim curatores lychnorum justi exercitus 
instar alendos fuisse. 

Homini loco paulum remoto sedenti praeclarum 
spectaculum praebuissent. Sic enim exercitus ille quasi 
chc irus in theatro ad numerum se movebat. Primo qui 
lychnos in Nova Zelandia et Australi terra accendebant in 
scaenam prodibant Postquam autem lucernas suas ac¬ 
cenderant, dormitum abibant. Continuo ab eis qui lych¬ 
nos apud Sinas et Hvperboraeos Scythas accendebant in 
scaenam succedebatur. Deinde hi quoque in postscae- 
nium evolabant. Succedebant jam qui apud Sarmatas et 
Indos, de in qui m Africa Europaque, tum qui in America 
illa australi, postremo qui in hac America aquiloni sub¬ 
jecta lychnos accendebant. Nemo autem unquam in hoc 
errabat ut non suo tempore in scaenam prodiret. Summa 
igitur spectaculi illius magnificentia erat. 

Tantum sili tanquam collegae, quorum alter unum 
lychnum sub Septentrionibus ipsis, alter unum lychnum 
sub australi vertice accendebat, in desidia ac segnitia ae¬ 
tatem agebant: bis enim in anno administrabant. 


XVII 


Ql I FACETUS ESSE vult, is interdum mendaciuncula 
dicit. Non optima fide de curatoribus lychnorum locutus 
sum. Periculum est ne qui stellam nostram non noverunt 

meo vitio sibi de ea falsam opinionem fingam. ! lomines 
enim in terris angustissimum locum occupant. Si illa vi¬ 
cies milies centena milia hominum a quibus habitant u 
confertiora contionis modo starent, foro quadrato viginu 
milium passuum quoque versus facile caperentur, ha 
genus hominum in angustissimam quamvis insulam maris 
Pacifici cogi potest. 

Adultis hominibus videlicet fidem non facies. Mag¬ 
num se locum obsidere arbitrantur et eadem amplitudine 
qua adansoniae esse sibi videntur. Hortabere igitur eos ut 
rationem subducant. Quoniam numeros m deliciis 
habent, id eis jucundum erit. Tu contra ne operam in re 
odiosa frustra consumpseris. Inutile negotium est. Nempe 
mihi confidis. 

Regulus igitur, ut semel in terris institit, vehementer 
admiratus est quod neminem videret, jam timebat ne a 
proposita stella aberravisset, cum quiddam anulo specie, 
lunae colore simile in arena se movit. Tum regulus, utique 
cavendum esse existimans: 

REO, Hac nocte vale, inquit. 

Cui serpens: 

SER. Hac nocte vale, inquit. 

Percontatus est regulus: 

REO. Quam in stellam delapsus sum? 

SER, In terram atque in Africam. 

REG. Quid! Nemo igitur in terra habitari 

SER. Haec solitudo est. Nemo in solitudinibus habi¬ 
tat. Terra vasta est. 

Quae cum serpens dixisset, regulus in lapide consedit 
et caelum suspiciens: 

REO. Quaero, inquit, num idcirco stellae luceant ut 

in suam cuique reditus aliquando pateat. Aspice meam. 
Ipsis cervicibus nostris impendet... At quantum abest! 
SHR. Pulchra est. Sed quid hic tibi negotii est? 
m& Illic flos mihi negotium facessit. 

SHR, Hem! 

Quae cum serpens dixisset, conticuerunt. Tandem 
regulus: 

Reo. — Ubi sunt homines? inquit. Nam in solitudine 
aliquantulum soli videmur esse... 

SER. - Apud homines quoque soli videmur. 

Cum regulus serpentem diu contuitus esset, tandem: 

REG. - Mirifica quidem bestia es, inquit, quae neque 
tenuis ac digitus sis. 

SER. — Sed potentior sum quam digitus regis. 

Tum regulus leniter arridens: 

REG. Non multum potens es, inquit,., ne pedes 
quidem habes... ne iter quidem facere potes... 

SER. — At ego te longius quam navis asportare possum. 

Simul atque ea dixit, serpens reguli talum sicut 
armilla aurea circumjecta est. 

SER. — Quem tango, terrae unde ortus est reddo. Sed 
tu purus es et e stella venis. 

Cum regulus nihil respondisset, tum illa: 

SER. Tui misereor, inquit, qui tam debilis in hac 
ferrea terra verseris. Passum... 

REG. Equidem planissime intellexi, sed cur aenig¬ 
mata semper usurpas? 

SER, Omnia solvo. 

Quae cum serpens dixisset, conticuerunt. 

xvm 

CUM REGULUS PER solitudinem iter faceret, unum 
in florem incidit, flosculum trium foliorum neque ullo 
numero... 

REG. Salve, 

FLOS. Salve. 

Regulus a flore urbane quaesivit: 

REG. — Ubi sunt: homines? 

Flos autem homines aliquot iter una lacientes 1 1it£>n 
dam viderat, 

FLOS. Homines quaeris? Sunt, opinor sex sep 
temve. Multi anni sunt cum eos conspexi. Sed nulla ra¬ 
tione scitui ubi sint. Vento enim jactantur. Eis multum 
obest quod radici.bus carent. 

RLG. - Vale, 

Flos. Vale* 

XIX 

REGULUS IN ALTUM montem ascendit. Montes 
antea nullos noverat nisi tres illos suos que se altitudine 
penibus ejus adaequabant, Itaque exstincto monte quasi 
se I lui a utebatur. Sic igitur secum cogitavit: «E monte tam. 
alto universam stellam atque universos homines simul 
conspiciam.» At nihil conspexit nisi cautes proceras et 
praeacutas. Tum, utique cavendum esse existimans: 

REG. Salve, inquit. 

Cui vocis imago: 

IMAGO. — Salve,.. Salve.,.. 

Salve,,, \ 

REG. Quis es? 

1MA, Quis es.., quis es,., 

quis es.,. 

REG. — Amici mei 
este; solus sum, 

IMA. Solus sum,., 
solus sum... solus sum.. 






Quae cum imago respondisset, regulus secum ita 
cogitavit; 

REG. O mirificam stellam! Omnis et arida et hor- 
rida et salsa est. Jam vero homines jejuno animo sunt. 
Quae dicta sunt referunt... At domi meae flos mihi erat; 
qui flos semper prior loquebatur... 


FOSTQUAM REGULUS DIU per arenas et cautes et 
nives iter fecit, factum est ut viam tandem inveniret. 
Omnes autem viae ad homines ferunt. 

REG. Salvete. 

Nam regulus hortulum rosis florentibus consitum 
viderat. 

Rosae. Salve, 

Contuitus est eas regulus. Quae omnes flori ejus simi¬ 
les erant. 

Obstupuit et: 

REG. Quae estis? inquit. 

ROS. Rosae sumus. 

REG. Ehem!... 

Atque regulus miserrimus esse sibi visus est. Floscu¬ 
lus enim suus fabulatus erat se in universitate rerum sin¬ 
gularem atque unigenam esse. Ecce autem quinque milia 
in uno hortulo erant quae omnia inter se similia essent! 
Itaque haec secuin; 

REG. Ne rosam meam vehementer pigeret si haec 
videret... Plurimum tussiret et se mori simularet ne ridi¬ 
cula videretur. Mihi autem pernecesse esset, curationem 


54 









simulare, Nam si aliter facerem, ut me quoque puderet, 
voluntario senio reapse moreretur, 
l laee etiam secum; 

Rl:G. Equidem mc flore singulari divitem esse ar¬ 
bitrabar; at rosam imam de multis possideo. Quam cum 
possideam ct tres illos montes qui quidem se genibus 
meis altitudine adaequant et quorum unus fortasse in per¬ 
petuum exstinctus est non valde magnus rex existiman¬ 
dus sum. 

Cum ea secum reputavisset, in herba jacens flevit. 


Tum IPSUM PRODIIT vulpes. 

Vulpes. Salve, 

REO. Salve. 

Quod cum regulus urbane respondisset, se convertit 
nec quid quam vidit. 

!uvn vox: 

Vl L. Hic sum-., sub malo, 

REG. Quae besna es? valde venusta es* 

VUL. Vulpes sum. 

Quam regulus invitavit; 

REO. Veni mecum lusum. Adeo tristis sum, 

VUL. Te cum ludere non possum. Nam non man¬ 

sueta sum, 

REG. Hem! da mihi veniam. 

Sed, eum regulus paulisper commentatus esset, haec 
addidit: 

REG, Quid significat mansuescere? 

VUL. Non nostras es* Quid quaeris? 

REG* Homines quaero. Sed quid significat man¬ 
suescere? 

VUL. Homines arcus tonantes habent et venantur. 
Perquam molestum est! Gallinas etiam alunt. Hac una re 
utiles sunt. Gallinas quaeris? 


58 



i 


REG. Non gallinas quaero. Amicos quaero. Sed 
quid significat mansuescere? 

VUL. — Illud nimis obsolevit. Hoc significat, vinculis 
conjungi. 

R EG, \ me u 1 is c onj u n gi ? 

VlJL. Ita plane. Nam tu puer centum milibus pu* 
erorum similis mihi etiamnunc videns esse, Neque ego le 
indigeo, nec tu me, libi vulpes centum milibus vulpium 
similis esse videor. Sin autem me mansueveris, alter altero 
indigebimus. 1 t tu mihi inter omnes singularis esse vide¬ 
beris, sic ego tibi inter omnes singularis videbor esse. 

REG. Jam intellegere incipio. Flos est.,, a quo me 
mansuefactum esse puto, 

VUL, Fortasse ita est. In terra enim res cujus- 
cumque modi evenire videmus. 

REG. Ivlehercule hoc non in terra evenit. 

Cum ea regulus diceret, vulpi exspectationem mag¬ 
nam movere visus est. 

VUL, — In alia stella? 

RhG* Ita est* 



VUL Sunt in stella illa venatores? 

R EG. Nulli sunt. 

Vl’L - ld quidem plurimi est' Sunt et 
gallinae? 

REG, - Nullae sunt. 

Tum vulpes suspirans: 

^ VUL* Nihil perfeo 

^ < j tum atque absolutum est, 

1 r inquit, 

I Sed ad propositum 








VUL. Aetatem nimis aequabiliter ago. Ego venor 
gallinas, homines me. Omnes autem homines inter se si¬ 
miles sunt et omnes gallinae inter se similes sunt. Subo¬ 
diosa igttur vita mea est. At si me mansueveris, ca tanquam 
aprica fiet. Gressus sonitum novero qui ecteris dissimilis 
erit. Ceteris enim admoneor ut sub terram surrepam. Tuo 
a cuniculo meo quasi carmine quodam evocabor. Jam 
vero aspice! Videsne illic segetes? Equidem pane non 
vescor. Mihi frumentum inutile est. Segetes igitur nihil 
me admonent. Id quidem luctuosum est. At tu aureo 
capillo es. Ergo incredibiliter gaudebo ubi me mansue¬ 
veris. Frumenta, quae aurea sint, me de te admonebunt ct 
murmure delectabor per frumenta flantis aurae... 

Conticuit vulpes et regulum diu contuita est. 
Tandem: 

Vl 'L, Quaeso... mansuesce me, inquit!... 

Cui regulus respondit: 

RbG. Libenter quidem, sed mihi non multum vacui 
temporis est. Sunt er amici inveniendi et multa cog¬ 
noscenda. 

VL'L, Id unum noveris quod mansueveris. Homines 
nullius jam rei cognoscendae spatium habent. Res ad usus 
domesticos confectas ac praeparatas a propolis emunt. 
Cum autem amici nusquam veneant, homines amicos jam 
nullos habent. Si igitur amicum parare vis, mansuesce me. 

RHO, Quid faciendum est? 

Cui vulpes respondit: 

VrL. Edam atque etiam sustentandum ac prola¬ 
tandum. Primum aliquo intervallo interjecto sic in herba 
consides. Ego autem te limis aspiciam nec tu verbum 
ullum facies: e verbis ambigue positis discordiae exsis¬ 

tunt. Sed tibi in dies singulos paulo propius assidere 
licebit,.. 

Postridie revisit eam regulus. Cui vulpes: 

Vl_-L. Commodius fecisses, inquit, si eadem hora 
me revisisses. Nam si vel quarta postmeridiana hora ve¬ 
nies, a tertia beata esse incipiam. Quo magis haec coded 
eo beatior esse mihi videbor. Quarta moveri ac sollicitari 
jam incipiam; sic quanti sit vita beata reperiam. At si tem¬ 
pore quovis venies, nunquam sciam quota hora me animo 
tanquam decorum vestitum induere oporteat. Sollemnia 
quaedam constitui opus est, 

REG. Quid est sollemne quiddam? 

VUL. Hoc quoque nimis obsolevit. Propter hoc dies 
quidam a ceteris diebus differt et hora quaedam a ceteris 
horis. Ve futi hoc apud venatores meos sollemne est ut 
Jovis die quoque cum puellis viculi choros agant. Itaque 
Jovis die mirifice fruor! T Tque ad vineam ambulare soleo. 
Sin venatores die quolibet choros agerent, omnes dies 
inter se similes essent neque ego unquam feriata essem. 

REGULUS IGITUR VULPEM mansuevit. Ubi autem 
tempus profectionis appropinquavit, vulpes: 

VUL. A!... flebo, inquit, 

REG. Tua quidem culpa est. Non ego tibi quidquam 
mali optabam, sed tu a me mansuesci voluisti, 

VUL. Ita plane, 

REG. At jam flebis! 

VUL, Ita plane. 

REG. Nihil igitur lucri fecisti, 

VUL. Inimo lucrum feci propter istum frumento¬ 
rum colorem. 

Si vef quarta postmeridiana hora venig^ 
a terna beata tsse mupiam. 


Deinde haec etiam vulpes: 

VUL. Rosas revise, inquit. Tum intelleges Miam 
tuam inter omnes singularem esse. Postea huc regressus 
me valere jubebis atque ego tecum pro munere arcanum 
quiddam communicabo. 

R E G U L U S IGITU R P RO F E C T U S rosa s revisit-: 

REG, Nequaquam meae rosae similes estis, inquit: 
nihildum estis* Nec vos quisquam mansuevit neque a 
vobis, quisquam est mansuetus. Tales estis qualis vulpes 
mea erat* Haec centum milibus aliis similis erat. 
Postquam autem eam mihi amicitia conjunxi, inter omnes 
singularis facta est* 

Ac rosas vehementer pudebat. Ille rursus: 

RtG. Formosae quidem estis, at inanes estis. Nihil 
est cur quisquam pro vobis moriatur. Mea quidem ipsius 
rosa praetereunti cuivis uni vobis similis esse videretur 
Linam autem eam pluris quam vos omnes facio, quoniam 
m eam aquam sparsi; quoniam in eam tegumentum vi- 
treum imposui; quoniam eam contra vim venti munimento 
illo defendi; quoniam ejus erucas—praeter duas tres ve pa¬ 
pilionum causa—interfeci; quoniam eam querentem vel 
glori an te m vel etiam conticescentem audivi; quoniam mea 
rosa est. 

DLINDE VULPEM REVISIT ct: 

REG* Vale, inquit. 

VUL. Vale* Quod ceteros celavi* hoc est; est autem 
simplicissimum: amnio tantum bene cernimus* Quae 
plurimi sunt, oculis cerni non possunt. 






Regulus iterum, ut meminisset: 

REG. Quae plurimi sunt, oculis cerni non possunt. 

VUL, Propter operam rosae tuae frustra praebitam 
rosa tua tanti est. 

Regulus iterum, ut meminisset: 

REG, - Propter operam rosae meae frustra prae¬ 
bitam... 

Vl L. Homines quanta sit dicti hujus veritas obliti 
sunt, At tu dicti hujus non oblivisci debes. Nam quem 
semel mansuevisti, quidquid ei postea accidit, perpetuo 
merito tuo accidit, Quidquid igitur rosae tuae accidit, 
merito tuo accidit. 

Regulus iterum, ut meminisset: 

REG, Quidquid rosae meae accidit, merito meo ac¬ 
cidit... 

XXII 

Reg. Salve. 

Biviori m CURATOR. Salve 

REG. — Quid hic agis? 

Cur. Peregrinatores millenos tanquarn in fasces 
collectos divido et tracta vehicula quibus rapiuntur modo 
ad dexteram, modo ad sinistram dimitto. 

Hic celeri vehiculo praeter eunt e cum collucentibus 
fenestris ac fremitu tanquam tonitrui statio curatoris 
contremuit. 

REG. Ne eis valde properato opus est. Quid quaerunt? 

CUR. Vir qui in machina insistit ipse nescit. 

Continuo alterum celere cum collucentibus fenestris 
ac fremitu in contrariam partem praetervectum est. 

Interrogavit regulus: 

REG. - Jam redeunt? 

CUR Non idem homines sunt, sed alteri alterorum 
in locum succedunt. 

REG. Non eis bene erat illic ubi erant? 

CUR. Nemini unquam ibi bene est ubi est. 

Continuo tertium celere cum collucentibus fenestris 
ac fremitu tonitrui praetervectum est. 

Reg, Consectantur primos? 

CUR. Neminem consectantur. Illic dormitant vel 
oscitant. Pueri soli nasos ad fenestras vitreas vi applicant. 

REG, Pueri enim soli sciunt quae quaerant Op¬ 
eram nimiam in pupa ex pannis lacta ponunt; at illa 
plurimi fit ct ablata eis fletum movet. 

CUR. Felices illi sunt! 


Reg. Salve, 

MERCATOR, Salve, 

Mercator autem ille pilulas ad explendam sitim 
summa arte temperatas vendebat. Earum si quis unam oc¬ 
tavo quoque die sumit, potionis jam non indiget, 

REG. Quare ista vendis? 

ViLR. Quia temporis multum lucri iit. Periti sub¬ 
ductis rationibus dixerunt quinquaginta tres minutas 
horae partes in septem diebus lucri fieri. 

REG, At quid illis quinquaginta tribus minuris Nr? 

MER. Fit eis quemadmodum cuique libet,,. 

Tum regulus secum cogitavit: 

REG. Ego vero, si mihi quinquaginta tres horae 

partes essent quas in rem quamlibet impenderem, ad 
fontem placide leniterque procederem... 

XXIV 

JAM OCTAVUS DIES erat cum in solitudine jacebam 
et, dum de mercatore audio, ultimam aquae stillam quam 
itineris causa provideram biberam. Regulum igitur inter¬ 
pellavi: 

A. — Ne mc dius Fidius valde festiva memoras, sed 
ego necdum machinam refeci nec quicquam potionis 
habeo: quare mihi quoque jucundum esset si ad fontem 
placide leniterque procedere liceret. 

REO. Amica mea vulpes... 

A. Mi puerule, non de vulpe jam agitur! 

RHG. Quare? 

A, Quia siti morituri sumus... 

Ille quemadmodum ratiocinarer non intellexit res- 
ponditque: 

REG. Ei bene est qui amicum habuit, etiamsi mori¬ 
turus est. Ego vero valde gaudeo quod vulpe amica usus 
sum. 

Tum ego mecum: 

A. Quantum periculum sit non videt, ut pote qui 
nunquam esuriat nec sitiat et cui brevis apricatio satis sit. 

At ille me intuitus ad ea quae mente agitabam res¬ 
pondit: 

RHU. Ego quoque sitio. Puteum quaeramus. 

Lassitudinem manu significavi: absurdum enim est 
per immensam solitudinem puteum nullo duce quaerere. 
Tamen incedere incepimus. 

POSTQUAM ALIQUOT HORAS taciti incessimus, 
advesperavit et stellae lucere coeperunt. Quas dum 
quasi in somnis conspicio, quia febriculam nimirum 
propter sitim hanc habebam, ea quae regulus dixerat 
amino cum jactatione quadam obversabantur. Quaesivi 
igitur ab eo nurn ipse sitiret. Ille autem ad id quod 
quaerebam non respondit, sed haec tantummodo dixit: 

REG. Fit ut et animo aqua jucunda sit. 

Ego vero etsi quid responderet non intellegebam, 
tamen tacui. Expertus enim sciebam eum non interrogan 
dum esse. 

Fessus erat. Consedit. Assedi ego. Tum ille, intervallo 
interjecto, rursus: 

REG* — Stellae pulchrae sunt, inquit, propter floivm 
qui non conspicitur... 

Ego ita plane esse respondi et lucente luna arenam 
tanquam undulatam tacitus prospexi. Ille etiam: 

REG. Solitudo pulchra est, inquit,.. 

jure quidem. Nam ego solitudinem semper amavi, In 
arenae tumulo considitur. Nihil conspicitur Nihil auditur. 
Tamen aliquid silentio quasi elucet. 

REG. Idcirco solitudo pulchra est quod alicubi pu¬ 
teus later... 

Miratus sum me subito intellegere quid occultum ex 
arena eluceret. Cum enim puer essem, in domo vetere 
habitabam ubi thesaurum defossum esse fama erat. Nemo 
scilicet ita callidus tu it ut enm teperi ret nec fortasse in¬ 
vestigavit. Tamen divinum nescio quid tota domus 
redolebat. In intima domus parte ac tanquam in animo ar¬ 
canum quiddam latebat. Regulo igitur: 

A. Recte dicis, inquam; sive enim domus, sive stel¬ 
lae, sive solitudo agitur, id quamobreni pulchrae sint non 
cernitur 

REG. Gaudeo te cum vulpe mea consentire. 

Cum autem regulus obdormisceret, eum sinu recepi 
er rursus pergere coepi. (..Ionimotus eram. Nam pretiosum 
quiddam ac fragile portare videbar, quin etiam quo nihil 
orbi terrarum fragilius esset. Lucente luna et pallentem 
illam frontem et coniventes illos oculos cr crispum illum 
capillum vento agitatum imuens meeum haec cogitabam: 
«Quod nunc video, id nihil nisi putamen quod Jam est. 
Quod plurimi est non cernitur...» 

Cum autem semiapertis labris lenissime subridere in¬ 
cepisset, haec etiam meeum cogitavi: «Idcirco me regulus 
hic dormiens tam vehementer movet, quod florem con¬ 
stantissime amat ct rosae quaedam species, etiam cum 
dormit, ex eo tanquam flammula e lucerna videtur elu¬ 
cere» Sic cogitans eum etiam fragiliorem esse suspicatus 

sum. Lucernae enim summa cura defendendae sunt: quas 
repentinus ventus exstinguere potest. 

Sic igitur ingressus puteum prima luce inveni. 


REG. HOMINES QUIDEM celeria gregatim con¬ 
scendunt, sed quid quaerant jam nesciunt, Ium trepidant 
et in orbem concursant. 

Quae cum regulus dixisset, denuo: 

REG, Non operae pretium est, inquit 

Puteus vero ad quem perveneramus Garamantum 
puteis non similis erat. Apud Garamantes enim pro puteis 
sunt fossi ipsa in arena scrobes. Hic contra viculi alicuius 
puteo similis erat. Cum autem viculus ibi nullus esset, 
somniare videbar, 

A. Nescio quo pacto omnia parata sunt, orbiculus, 
situlus, restis.,. 

Risit regulus, restim tetigit, orbiculum mov it. At motus 
orbiculus ingemiscere visus est, quemadmodum vetus in¬ 
dex ingemiscere videtur postquam venti diu quievere. 

REG- Audisne? Puteum hunc excitamus atque canit... 

Tum ego, qui eum nervos contendere nollem: 

A. Haec mihi permitte; tibi nimis gravia sunt. 

Situlum paula t i m extractum et in puteal impositum 
stabilivi. Auribus suavem orbiculi sonum etiam tum per¬ 
cipiebam et in aqua etiamtum fluctuante tluci nantem 
solis imaginem videbam. 

RhG. Hanc aquam sitio; ministra mihi. 

Atque ego quid quaesisset intellexi. Cum situlum ad 


69 







labra ejus sustulissem, coniventibus oculis bibit. Dulce 
illud tanquam dies festus erat. Aqua enim illa multum ab 
humore differebat quo corpus ali solet, quippe quam et 
iter sub stellis contectum et suavis orbiculi sontis et brae 
chiorum meorum labor genuisset. Animo aeque jucunda 
ac munus erat. Sic, cum puer essem. Natalis arboris lumen 
et nocturni sacri symphonia et dulces subridentium vul¬ 
tus tpsi per se efficiebant ut ex Natali munere quod ac¬ 
cipiebam enitere quiddam atque elucere videretur. 

REG. Homines istic quinque milia rosarum in uno 
hortulo colunt... neque ibi inveniunt quod quaerunt,., 

A. Jd non inveniunt... 

REG. Tamen quod quaerunt in una rosa vel in pau¬ 
cis aquae guttis inveniri potest,,. 

A lat plane. 

Ium iile etiam: 

REG. Integris oculis tamen non vident, inquit. 
Animo quaerere oportet, 

J AM B1BER AM E T spiritum bene dlicebam, Arenae 
vero prima luce melleus color erat. Colore quoque 
melleo illo laetabar Quid ergo causae erat cur aegritu¬ 
dine vacare non possem?... 

Tum regulus, postquam rursus propter me assedit, 
sum missa voce: 

REG. Oportet te promissum servare, inquit, 

A. Quod promissum? 

REG. Memento... fiscellam ovi meae adneetendam.. T 
Nam quidquid flori illi accidit, merito meo acciti it! 

Cum picturas inchoatas de sinu prompsissem, cons¬ 
pexit eas regulus et ridens: 

REG. Adansomae istae caulibus similiores sunt, in- 
quit.,. 

A. — Quid? 

G me infelicem, qui adansonite adeo efferrer! 

REG, Vulpis istius... aures-,.. cornibus similiores 
sunt... ac nimis procerae. 

Quae cum regulus dixisset, iterum risit. Turri egtu 

A. Inique mecum agis, puerule, qui tantum boas 
opertas et hoas apertas describere didicerim. 

REG, Hui i Bene habebit; pueri sapiunt. 

Fiscellam igitur cerula descripsi. Quam dum ei do, 
angorem cepi. 

A. Intendis animo aliquid quod ignoro... 

Ille autem ad ea non respondit, sed: 

REG, Meministi me in terram delapsum esse, in¬ 
quit.,. Scito cras annum jam intercessisse. 

Et, interjecto intervallo: 

REG. In locum huic proximum delapsus eram,.. 

Quae cum dixisset, erubuit, ego autem, etsi qua de 
causa fieret non intellegebam, permiro quodam modo in¬ 
dolui. Tamen hoc occurrit quod interrogarem: 

A, Atqui non forte, quo mane te cognovi—sunt 
autem octo dies—sic solus ambulabas in regione mille 
milia passuum ab omni culta terra remota! Redibas 
videlicet quo delapsus eras? 

Cum regulus iterum erubuisset, ego etiam dubitanter: 

A. Fortasse propter istum quasi natalem? 

Erubuit denuo regulus. Ad ea quae quaerebam nun¬ 
quam respondebat; tamen qui erubescit, nonne ita esse 
fatetur? 

A, Mehercule metuo.,. 


REG. - Nunc tibi laborandum est ct ad 11 i ac lunam luam 
rursus proficscendum. Hic tc experto. Cras vesperi rvJiio 
Quae quanquam responderat, tamen nictu me non 
Ievaverat, Vulpis enim meminerami ei puu 1 \sper Mendum 
esse qui se mansuesci passus sit. 

XXVI 

Prope puteum parietinae de mere muro lupte 

deo supererant. Cum postridie vesperi ex opere redissem, 
conspexi procul regulum meum in summis parietinis 
cruribus demissis sedentem et sic loquentem audivi: 

R.EG, - Non igitur meministi? Hic non ipse locus est. 
Verisimile est aliquem ei respondisse; occurrit enim: 
REG. ■ Hic, hic ipse dies est, sed non hic locus.,. 
Etsi ad murum pergebam, tamen nec videbam quem¬ 
quam neque audiebam, sile nihilo minus rursus: 

REG. ., Profecto. Videbis ubi vestigia a me m 
arena impressa incipiant. Illic me tantum expectato. Hac 
nocte adero. 

Etsi viginti passus a muro aberam, nondum quidquam 
videbam. 

Regulus, intervallo interjecto: 

REG, Probum virus habes? inquit, l ibi exploratum 
est me non diu do liturum? 

Animo anxio constiteram necdum intellegebam, 

REG. Nunc abi... Hinc desilire volo. 

Cum igitur ipse ad imas parietinas oculos demisissem, 
exsilui... Illic aderat, ad regulum erecta, una ex luteis istis 
serpentibus quae te momento temporis interficiant: 
Simul et sinum scrutari ut fundam ictus iteranrem de eo 

promerem et currere incepi; at audito sonitu serpens 
leniter in arenam defluxit, quemadmodum aqua e fistula 
erumpens interclusa languescit, et non nimis festinanter 
se inter lapides cum levi stridore ferramenti insinuavit. 

Ad murum vix mature perveni ut sinu regulum pal 
lore summo ac quasi niveo praeditum exciperem. 

A. Quae fabula ista est? Jam cum serpent i Inis 
loqueris? 

Focale aureum quo perpetuo utebatur solveram et 
aqua ei tempora perfuderam et bibere ministraveram. Jam 
nihil ab eo amplius quaerere audebam. Ille autem me 
graviter intuitus est et bracchia collo meo circumdedit. Ita 
cor ejus palpitare sentiebam quemadmodum cor avis, 
curu confixa plumbo moritur. 

REU — Gaudeo te quod machinae tuae deesset rep- 
perisse. Mox domum tuam revolare poteris... 

A. Quomodo id comperisti? 

Nam idcirco veneram ut ei nuntiarem inceptum la- 
borem omnino praeter spem processisse! 

Ille ad haec nihil respondit, sed, ut inceperat: 

REG. Ego quoque hodie domum meam revolo, in¬ 
quit, .. 

Tum rursus ille: 

REG, Multo longius abest... Multo difficilius per¬ 
venitur,,. 

Cum ea tristis dixisset, probe sentiebam insolitum 
quiddam fieri sed, quanquam eum quasi infantem anis- 
sime complexus eram, tamen mihi ita in profmulum ad 
perpendiculum deprimi videbatur ut eum nequaquam 
retinere possem. 

Gravitatem vultu significabat et remotissima nescio 
quae intuebatur 

REG, Ovem tuam habeo et arcam ovi aptam et fis¬ 
cellam ... 

Quae cum dixissem, cum tristitia quadam subrisit. 

Diu exnectavi. Corpus ejus paulatim recalescere sen¬ 
tiebam. Tandem; 

A, Puer u le, timui sti , inquam.., 

i nnuerat quidem, sed leniter risit et; 

REQ Hoc vespere multo magis timebo* inquit. 

Cohorrui iterum* actum cssc praesentiens, intellexi- 
que me id nequaquam ferre posse quod jam risum illum 
non auditurus essem: quem mihi fontis in solitudine ins¬ 
tar esse, 

A. Puerule, te etiam ridentem audire volo... 

IlEG, Hac nocte annus erit. Stella mea ipsi loco im¬ 
pendebit quo superiore anno delapsus sum.., 

A. Puerule, nonne ea in febri somniavi quae de ser¬ 
pente et de constituto et de stella... 

Ille autem ad haec nihil respondit, sed; 

REG, Quae magni momenti sunt, ea non cernun¬ 
tur* inquit.,, 

A, Ita plane, est... 

RbG. Eadem ratione flos ille tanti fit. Si florem in 
stella crescentem amas* caelum nocte intueri suave est. 
Nam omnes stellae florent, 

A. Ita plane est... 

REO. Eadem ratione aqua ista tanti fit. Quam mihi 
bibere ministravisti, ea propter orbiculum illum et resti m 
.symphoniae similis erat... Si meministi... jucundus ei 
sapor erat. 

A. Ita plane est,., 

REO. Nocte stellas intueberis. Domi meae omma 
minora sunt quam ut tibi ostendam ubi stella mea sit. 
Rem ita se habere praestat. Stellam enim meam quamvis 
unam e stellis esse duces. Omnes igitur stellas m tueri le 
juvabit,.. Omnes tibi amicae erunt. Jam vero tibi munus 
dabo... 

Cum denuo risisset: 

A, — O puerule, puerule, mquam, me risum istum 
audire juvat. 

REG. Hoc ipsum munus meum erit.,, eodem pacto 
quo aqua ista fuit, 

A. — Quid tibi vis? 

REG. — Homines stellas habent non similes. Aliis* qui 
peregrinantur* duces videntur esse. Aliis tantum igniculi. 
Aliis qui docti sunt quaestiones. Negotiatori ilh meo auri 
aliquantum eae erant. Hae autem omnes silent. Tu contra 
stellas habebis quales nemo habet.,, 

A, Quid tibi vis? 

RhU. Cum caelum nocte intueberis, quoniam in 
aliqua habitabo, quoniam in aliqua ridebo, propterva tibi 
omnes stellae ridere videbuntur. Tu stellas habebis risu 
praeditas! 

Quae cum dixisset* denuo risit, 

REG, Postquam autem dolorem consolando leva¬ 
veris (omnis enim dolor aliquando levatur)* te consue- 
tudinem mceum junxisse gaudebis. Me amico se m per 
uteris et metum ridere cupies et fenestram sic animi causa 
interdum aperies... Porro amici tui magna udmiratione ai 
ficicntur cum te caelum intuentem et simul ridentem 
videbunt. Tum eis dices: «Ita se res habet: stellae nubi 

risum semper commovent!» [ili quidem te msanire 
putabunt, ego autem tibi pessimum ludum suggessero... 

Risit Jenuo et: 

REG. Tibi non stellas, sed multitudinem minuto¬ 
rum tintinnabulorum risu praeditorum videbor dedisse. 

Ac cum Jenuo risisset* ad gravitatem rursus traductus 

est: 

RnG. Hac nocte,., quaeso.., ne veneris. 

A, At ego a te non discedam. 

REG. At speciem dolentis praebebo* speciem etiam 
nonnullam monentis. Ita se rem habere neces se est. Noli 
ad haec videnda venire; non operae pretium est... 

A. At ego a te non discedam. 

Ille autem sollicitus erat. 

REG. Haec equidem tibi propter serpentem illam 
dico. Nolo te ab ea morderi, Serpentes improbae bestiae 
sunt. Animi causa interdum mordent... 

A, At ego a te non discedam. 

Sed aliquid eum sollicitudine levavit: 

REG. At enim virus non jam habent si quando 
iterum mordent... 

NOCTE illa EUM iter ingredi entem non vidi. Sine 
strepitu evaserat. Cum autem eum certo ac celeri gradu 
incedentem tandem consecutus essem, haec tantum 
dixit: 

REG, Quid? Ades? 

Deinde me manu prehendit. Sed denuo sollicitatus: 

REG. Peccavisti, inquit, Dolehis enim. Mortui spe¬ 
ciem praebebo atqui non mortuus ero... 

Ego tacebam. 


REG. Nempe nimis longum iter est. Corpus istud 
asportare non possum. Nimis grave est. 

Ego tacebam. 

REG. — Caduco autem putamini neglecto simile erit. 
Caduca putamina nemini luctum afferunt .. 

Ego tacebam. 

Ille vero, postquam animum paulum demisit* rursus 
aliquantum conisus: 

REG. Comiter enimvero fiet* inquit. Ego quoque 
stellas intuebor. Omnes autem stellae putei erunt orbi¬ 
culis instructi ferrugine obductis et mihi bibere ministra¬ 
bunt, 

Ego tacebam. 

REG. M irum quantum festivum erit! Ut tu 

tintinnabulorum quinquies milies centena milia habebis, 
sic ego fontium quinquies milies centena milia habebo,,. 

Atque ipse oh lacrimas effusas conticuit... 

REG. Hic' LOCUS EST. Sine unum gradum solus 
faciam. 

Atque ob conceptum timorem consedit. 

Tum denuo: 

Reo, Rori enim vero quidquid accidit, merito meo 
accidit. Mle autem adeo infirmus est! Et adeo imprudens 
est! Sunt ei quattuor minutissimae spinae quibus se con¬ 
tra universa defendat... 

Ego consedi quod jam stare non poteram. Tum ille' 




REG. Sic... habes omnia.., inquit. 

Postquam paulisper etiam dubitavit, assurrexit et 
unum gradum fecit. Ego autem me movere non poteram. 

Nihil aliud msi luteum nescio quid ad talum ejus ful¬ 
sit, Ille nullo motu, nullo clamore facto, punctum tempo¬ 
ris stetit, deinde leni lapsu cecidit, ut succisae arbores 
solent. Ne strepitus quidem ullus, propter arena rn 
videlicet, auditus est. 


XXVII 

NEMPE HOC TEMPORE jam sex anni sunt.,. Haec 
nondum cuiquam narravi. Sodales qui me redeuntem 
viderunt valde laetati sunt se me vivum videre. Tristis 
equidem eram, sed fatigationem excusabam... 

Nunc dolorem paulum levavi, non omnem scilicet, 
sed certo scio eum in stellam suam revolavisse. Nam luce 
prima corpus ejus non inveni, Quanquam corpus illud 
non adeo grave erat... Ac nocte me stellas audire juvat. 
Quinquies milies centena milia tintinnabulorum dicas,.. 

Eece autem nescio quid mirabile fit. Quam fiscellam 
regulo descripseram, eam loro ex aluta adornare praeter¬ 
misi! Nec ille ovi eam nulla ratione ad nec te re potuit. 
Quare haec mecum quaero: <<Quid in stella eius factum 
est? Haud scio an ovis florem comederit,..» 

Modo haec mecum reputo: ^Profecto eum non 
comedit, Regulus enim et flori, quoties advesperascit, 
tegumentum illud vitreum circumdat et ovem diligenter 
observat.» Ac laetitia adficior et omnes stellae leniter 
rident. 

Len; tapsu cecidit , uz succisae arbores solent. 


Modo illa rnecunn: «Necesse est aliquando neglegen¬ 
tem esse* Semel satis est, sive vespere aliquo tegumenti 
vitrei oblitus est, sive ovis nocte silentio egressa est.. 
Ac tintinnabula in lacrimas convertuntur!,,, 

HAEC VALDE OBSCl quaestio est. Tu enim, qui 
regulum quoque amas, sicut ego existimas nihil m uni¬ 
versis eodem statu manere sive loco nescio quo y 
ubicumque sit* ovis quam non noverimus rosam 
comederit sive non comederit... 

Intuere caelum ac tecum quaere utrum ovis florem 
c o m ede r it necne. Tu m vi d eb i s ut o mura c on ve r tan t u r, *. 

Quanquam nemo adulta aetate unquam intelleget illa 
tanti momenti esse! 





Hac e quae picta vicies mihi omnium et 
pulcherrima et luctuosissima sunt. Eadem 
loca atque in superiore pagina proposita sunt. 
Quae idcirco iterum pinxi, ut tibi plane 
demonstrarem. Ilis enim in locis regulus m 
terris apparuit ac postea e conspectu evolavit. 

Loca haec diligenter contuere, ut ea sine 
dubitatione agnoscas, si quando in Africam 
per solitudinem peregrinaberis. Et, si torte 
hac iter facies, te oro atque obtestor ne fes¬ 
tines, sed stella sub ipsa paulisper com¬ 
morere. Hic si puer ad te veniet, si ridebit, si 
aureo capillo erit, si ad ea quae quaesieris non 
respondebit, facile suspicaberis quis sit. Tum 
te comem praebeto ac, ne tanto in luctu diu¬ 
tius vivam, scribito cito aJ me illum redisse. 





Litemture/Ldtm 


* 

I n hac fabula lepida auctor noster recordationes nobis 
exponit congressus sui cum 1 puerulo omnino singulari," 
qui stellam domo vix maiorem colit Sensim discitur non 
solum mirabilis historia huius homunculi—qui regulus 
nuncupatur—sed etiam cognoscitur quomodo ille, planetis 
septem visis, ad orbem terrarum pervenerit In quo loco per 
vulpem reperit quid sit humanae vitae arcanum maximum. 

